CELEX: 62010TN0044
Language: sk
Date: 2010-02-03 00:00:00
Title: Vec T-44/10 P: Odvolanie podané 3. februára 2010 : Luigi Marcuccio proti rozsudku Súdu pre verejnú službu z  25. novembra 2009 vo veci F-11/09, Marcuccio/Komisia

27.3.2010   
            
            
               SK
            
            
               Úradný vestník Európskej únie
            
            
               C 80/43
            
         Odvolanie podané 3. februára 2010: Luigi Marcuccio proti rozsudku Súdu pre verejnú službu z 25. novembra 2009 vo veci F-11/09, Marcuccio/Komisia
   (Vec T-44/10 P)
   2010/C 80/69
   Jazyk konania: taliančina
   
      Účastníci konania
   
   
      Odvolateľ: Luigi Marcuccio (Tricase, Taliansko) (v zastúpení: G. Cipressa, avocat)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               v každom prípade: zrušiť v plnom rozsahu a bez akejkoľvek výnimky napadnuté uznesenie,
            
         
               —
            
            
               vyhlásiť, že žaloba na prvom stupni, na základe ktorej bolo vyhlásené napadnuté uznesenie, bola prípustná v plnom rozsahu a bez akejkoľvek výnimky,
            
         
               —
            
            
               predovšetkým: vyhovieť v plnom rozsahu a bez akejkoľvek výnimky návrhom uvedeným v žalobe na prvom stupni,
            
         
               —
            
            
               zaviazať odporkyňu na náhradu všetkých trov konania, poplatkov a odmien, ktoré odvolateľ vynaložil na prvom stupni, ako aj v rámci tohto konania o odvolaní,
            
         
               —
            
            
               subsidiárne: vrátiť túto vec Súdu pre verejnú službu v inom zložení, aby v tejto veci opätovne rozhodol.
            
         
      Odvolacie dôvody a hlavné tvrdenia
   
   Toto odvolanie smeruje proti uzneseniu Súdu pre verejnú službu (SVS) z 25. novembra 2009. Toto uznesenie zamietlo ako v časti zjavne neprípustnú a v časti zjavne bez právneho dôvodu žalobu, ktorej predmetom bolo zamietnutie Komisie preplatiť 100 % liečebných nákladov odvolateľa.
   Na podporu svojich návrhov sa odvolateľ opiera o nesprávny výklad a uplatnenie pojmu odôvodnenie rozhodnutia pochádzajúceho od inštitúcie Európskej únie, pojmu možnosť doplniť odôvodnenie rozhodnutia, ako aj právnych zásad týkajúcich sa predkladania a hodnotenia dôkazov.
   Odvolateľ sa tiež opiera o nesprávny výklad a uplatnenie pojmov napadnuteľný akt a výlučne potvrdzujúce rozhodnutie uvedených v predchádzajúcom rozhodnutí.